stanford-oval/wikipedia huggingface dataset:
רזקנה
יהודים

לפני מלחמת העולם השנייה התגוררו בעיר 3,342 יהודים. הגרמנים נכנסו לעיר ביום 3 ביולי 1941. בשבועיים הראשונים נרצחו צעירים, מנהיגים ורבנים. מעשי הרצח בוצעו על ידי המשטרה המקומית בקבוצות קטנות ועד סתיו 1943 נרצחו כל היהודים בעיירה.
שיטת הרצח בקבוצות קטנות - בהיעדר כוח אדם גרמני למשימה והטלתה הבלעדית על משטרת העיר - גרמה להתנגדות הקרבנות ולא אפשרה הצעדה מסודרות אל בורות הירי. כדי להתגבר על הבעיה, השוטרים הלטבים נהגו בסיוע אזרחים מתנדבים להוציא את הקרבנות במפתיע לנטרל את התנגדותם על ידי שבירת הגולגולת וריסוק אברי המין במהלומות אלות. את גולגולות הילדים היו מרסקים על גלגלי המכונית. ואת גופות הילדים והפצועים היו מובילים לקברים שהוכנו מראש.
סמל משטרה בשם פטר פטרובסקי נדון לאחר המלחמה ל-25 שנות מאסר בגין חלקו בפעולות הרצח.
יחד עם זאת משפחה אחת בעיר בשם מטוסביץ הצילה תוך סיכון חיים יום יומי מצד השכנים שני יהודים. מעבר להכרה ביד ושם כחסידי אומות העולם, נשיא לטביה אולמנטיס העניק לבת המשפחה את העיטור הלטבי בן שלשת הכוכבים.
הניצול השלישי היה תינוק בין שנתיים וחצי אשר נמסר לאומנת הנוצרייה בכפר מחוץ לעיירה. הלחץ החברתי הגובר מצד שכניה על כך שהיא מגדלת יהודי הניע אותו לגלות לו את האמת אודות מוצאו וזהות הוריו ולעודד אותו בשנות החמישים לעזוב את ביתה.
לאחר המלחמה חזרו 300 יהודים אשר ברחו לתוך ברית המועצות ואף הקימו מחדש בית כנסת ומאפיית מצות.
הקהילה היהודית התמודדה עם מחפשי זהב אשר פתחו את קברי האחים מתקופת השואה ובהיעדר עזרה מהשלטונות היו בני הקהילה מקיימים מעת לעת טקסי קבורה מחדש של שרידי גופות אשר הוצאו מקברם בחיפוש אחר סתימות זהב.
בית הכנסת היחיד ששרד המכונה בית הכנסת הירוק, שופץ בסיוע שגרירות נורווגיה בלטביה והוא משמש כעת במוזיאון לתולדות הקהילה היהודית והשואה.
ילידי המקום

יורי טיניאנוב - סופר ותסריטאי יהודי-סובייטי
מיכאיל גרולב - גנרל ממוצא יהודי בצבא האימפריה הרוסית
Fridrikh Ermler - במאי, שחקן, תסריטאי יהודי-סובייטי
מפל מים

ערך זה עוסק במונח גאוגרפי. אם התכוונתם למשמעות אחרת, ראו .
מפל אנחל בוונצואלה הוא מפל המים הגבוה בעולם
מפל טבינדהפוסן, אחד מיעדי התיירות הפופולריים ביותר בנורווגיה
מפל מים הוא מקום בנהר שבו נופלים המים על פני קיר זקוף, והוא נוצר עקב אי אחידות באפיק, כאשר בנהר יש הבדלי גובה בין שני מקומות, והמים נופלים כלפי מטה מהמקום הגבוה אל המקום הנמוך.
היווצרות המפל

לעיתים נוצר מפל מים עקב שינויים שברים הנקראים טקטוניים – שברים ונקעים של קווי העתק, אך רוב המפלים נוצרים עקב שינויים ליתולוגיים – שינויים באופי המסלע. בדרך כלל נגרם הדבר במקום שבו עובר הנהר ממסלע קשה למקום בעל מסלע רך יותר, שובר אותו, וצונח ממקומו לשכבת הסלע הבאה. מפל נוצר גם במקומות שבהם אפיק גבוה נשפך לתוך נהר בעל אפיק נמוך יותר בצורה משמעותית. אפיק כזה, הגבוה מן הנהר אליו הוא נשפך, נקרא אפיק תלוי. אפיקים תלויים נוצרים כאשר בנהר הגדול עוברת כמות מים הגדולה בהרבה מזו שבאפיק (קרקע הנחל שהמים זורמים בו) העליון. חלק מאפיקים תלויים אלו נוצרו על ידי הקרחונים הגדולים שנעו בנהרות בתקופת הפליסטוקן.
מפלי מים בעולם

כאשר הוקם סכר איטייפו בשנת 1982 על נהר פרנה בגבול פרגוואי-ברזיל, להפקת חשמל הידרואלקטרי, הציפו מי האגם שנוצר את מפלי גוואירה שהיו עד אז העוצמתיים והאדירים בעולם. דרומה ממפלי גוואירה הנכחדים נשפך נהר איגואסו אל נהר פרנה. לא רחוק משם, במשולש הגבולות ארגנטינה-ברזיל-פרגוואי, נמצאים מפלי איגואסו שהם מהגדולים והרחבים בעולם. מפלים אלה הם מוקד משיכה עצום לתיירים, ונחשבים לאחד מפלאי הטבע.
המפל הגבוה ביותר בעולם כיום הוא מפל אנחל בוונצואלה; גובהו 979 מטרים וגובה המדרגה הגבוהה שלו 807 מטרים.
מפלי קון פאפנג על נהר מקונג בלאוס משתרעים לרוחב 10 ק"מ, והם הרחבים בעולם – אך גובהם 29 מטרים בלבד.
מפלי בויומה (שנקראו לפנים מפלי סטנלי) על נהר קונגו בזאיר, יחד עם מפלי ויקטוריה הנמצאים על נהר זמבזי, מהווים גבול בין זמביה לזימבבואה, והם מפלי המים הגדולים באפריקה, ומהגדולים בעולם, מבחינת ספיקת המים הזורמים בהם.
בין מפלי המים המפורסמים אפשר למנות את מפלי ניאגרה בגבול קנדה–ארצות הברית, שזוכה ליחסי ציבור מרשימים בסרטי קולנוע אמריקנים רבים.
מפלים בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מפל המים הגבוה בישראל הוא מפל נחל קדם, שגובהו 330 מטרים, אך הוא זורם רק בעת שיטפונות ולעיתים מאוד נדירות. מפל המים הזורם כל השנה הגבוה בישראל הוא מפל נחל גמלא שגובהו 52 מטרים. רוב מפלי המים בישראל הזורמים כל השנה נמצאים ברמת הגולן כמו מפל נחל יהודיה, מפל גילבון הנופל מגובה 40 מטר, והמפלים הלבן והשחור בנחל אל על.
מפלי מים והאדם

האדם עושה במפלי המים שימוש בשתי דרכים:
ניצול כוח המים הנופלים להנעת טורבינות וגלגלי מים לצורך ייצור חשמל.
לצורכי נופש ותיירות: מאז ומתמיד ראה האדם במפלים שכיות חמדה ובא לראותם.
מפלי המים הגבוהים בעולם

| דירוג | שם | מדינה | גובה סה"כ | גובה – נפילה חופשית | תמונה |
| --- | --- | --- | --- | --- | --- |
| 1 | מפל אנחל | ונצואלה ונצואלה | 979 מטרים | 807 מטרים |  |
| 2 | מפל טוגלה | דרום אפריקה דרום אפריקה | 948 מטרים | 411 מטרים |  |
| 3 | מפל טרס הרמנס | פרו פרו | 914 מטרים |  |  |
| 4 | מפל אולואופנה | ארצות הברית ארצות הברית | 900 מטרים |  |  |
| 5 | מפל יומבילה | פרו פרו | 896 מטרים |  |  |
| 6 | מפל וינופוסן | נורווגיה נורווגיה | 860 מטרים | 420 מטרים |  |
| 7 | מפל באלואיפוסן | נורווגיה נורווגיה | 850 מטרים | 452 מטרים |  |
| 8 | מפל פו'אוקה'אוקו | ארצות הברית ארצות הברית | 840 מטרים |  |  |
| 9 | מפל ג'יימס ברוס | קנדה קנדה | 840 מטרים |  |  |
| 10 | מפל בראון | ניו זילנד ניו זילנד | 836 מטרים | 244 מטרים |  |
| 11 | מפל סטרופנפוסן | נורווגיה נורווגיה | 836 מטרים | 244 מטרים |  |
| 12 | מפל רמנהפיילפוסן | נורווגיה נורווגיה | 818 מטרים | 600 מטרים |  |
| 13 | מפל ואייהילאו | ארצות הברית ארצות הברית | 792 מטרים | 792 מטרים |  |
| 14 | מפל קולוניאל קריק | ארצות הברית ארצות הברית | 788 מטרים |  |  |
| 15 | מפל מונגהפוסן | נורווגיה נורווגיה | 773 מטרים | 773 מטרים |  |
| 16 | מפל גוקטה | פרו פרו | 771 מטרים |  |  |
| 17 | מפל מוטאראזי | זימבבואה זימבבואה | 762 מטרים | 479 מטרים |  |
| 18 | מפל שלפוסן | נורווגיה נורווגיה | 755 מטרים | 149 מטרים |  |
| 19 | מפלי יוהנסבורג | ארצות הברית ארצות הברית | 751 מטרים | 244 מטרים |  |
| 20 | מפלי יוסמיטי | ארצות הברית ארצות הברית | 739 מטרים | 436 מטרים |  |
גלריה

מפל מים בוויקטוריה שבאוסטרליה
מפל מים בפנסילבניה שבארצות הברית
מפל מים באריזונה שבארצות הברית
ציור של אישה ליד מפל
מפלי ויקטוריה. זמביה (בתמונה, משמאל) לזימבבואה (בתמונה, מימין).
מפל קפוא בקניון קורואומה לפלנד, פינלנד
המפל השחור בישראל
מפלי איגואסו (ארגנטינה)
רעידת האדמה בסצ'ואן (2008)

| --- | --- |
בנק הרוס בבייצ’ואן לאחר רעידת האדמה
בנק הרוס בבייצ’ואן לאחר רעידת האדמה
 תאריך התרחשות:  12 במאי 2008 
 שעה:  14:28
 מגניטודה:  7.9 בסולם מגניטודה לפי מומנט
 מוקד:  יינגשיו, מחוז סצ'ואן, סין
 הרוגים:  69,197
 פצועים:  374,176
 נעדרים:  18,238
 חסרי קורת גג:  4.8 מיליון
 קואורדינטות:  31°01′16″N 103°22′01″E﻿ / ﻿31.021°N 103.367°E﻿ / 31.021; 103.367
 המוקד וההתפשטות
 
רעידת האדמה בסצ'ואן (2008) הייתה רעידת אדמה בעוצמה של 7.9 בסולם מגניטודה לפי מומנט שפקדה את מחוז סצ'ואן שבסין, ב-12 במאי 2008 בשעה 14:28. נכון ל-6 ביולי 2008, מניין ההרוגים ברעש עומד על 69,197 בני אדם, 374,176 פצועים, 18,238 נעדרים
ו-4.8 מיליון בני-אדם נותרו חסרי בית (לפי פרסומים אחרים, מספר חסרי הבית גבוה בהרבה ומגיע אף ל-11 מיליון בני אדם). מוקד הרעש היה בעומק של 19 ק"מ מתחת לעיר יינגשיו (Yingxiu), כ-80 ק"מ צפונית-מערבית לעיר צ'נגדו, בירת המחוז.
ערים רבות במחוז נפגעו קשות כתוצאה מהרעש, שהיה החזק ביותר שפקד את סין ב-30 שנה האחרונות. העיר בייצ'ואן הממוקמת מצפון לצ'נגדו, הייתה קרוב במוקד הרעש ונחרבה כמעט לחלוטין, הערים דוג’יאנגיאן (Dujiangyan), וונצ’ואן (Wenchuan) ויינגשיו (Yingxiu), כולן נמצאות מצפון לצ'נגדו נפגעו קשה מאוד. על פי רשויות המחוז, רוב הערים אמורות להבנות מחדש בתוך 3 שנים. עוצמתה האדירה של רעידת האדמה גרמה לבניינים בערים כבייג'ינג, האנוי, בנגקוק ושאנגחאי לרעוד במשך כמה דקות עקב רעידת האדמה, על אף המרחק העצום בין הערים הללו למוקד הרעש. נפגעו במיוחד בתים של בנייה זולה מסוג טופו דרג.
מספר זעזועי המשנה שבאו בעקבות הרעידה החזקה, עומד על מעל ל-21,568, מתוכם בין 134 ל-258 שהורגשו. הנזק הכלכלי שנגרם כתוצאה מהרעש מוערך בכ-20 מיליארד דולר.
עקב השעה המוקדמת יחסית של הרעש, ילדים סינים רבים מתו בעת שבתי ספר קרסו על תלמידיהם. בכמה מקרים חולצו תושבים מההריסות שעות ואפילו ימים לאחר שהבתים בהם שהו קרסו
. סין הכריזה על 3 ימי אבל לזכר ההרוגים ברעש,
וכאות הוקרה, התחנה האחרונה של הלפיד האולימפי לפני הגיעו לבייג'ינג הייתה העיר צ'נגדו, בירת מחוז סצ'ואן.
חלק מהמדענים מייחסים את הגורם לרעידת האדמה לריכוז המים הגדול שנוצר בעקבות השלמת הקמת סכר זיפינגפו (Zipingpu Dam) בשנת 2006, והלחץ שהאגם המלאכותי יצר על החלק העליון של קרום כדור הארץ. אם אכן כן, הרי שגם רעידת אדמה זו, מצטרפת לרשימה לא קצרה של רעידות אדמה מושרות.
ברעידת האדמה נותק הקשר עם שתי סטודנטיות ישראליות לרפואה סינית למשך 3 ימים, ענת בילו ומעיין סבג חטואל, שנפצעו ברעידת האדמה. הן חולצו על ידי מקומיים ו-2 ישראלים, אלירן דובז'ינסקי וניסן חסן.
הערות שוליים

↑  כתב סיני http://news.sina.com.cn/pc/2008-05-13/326/651.html, באתר Sina
↑  China: More than 4.8 million homeless in Sichuan quake: official | ReliefWeb
↑  Toll Rises in China Quake - NYTimes.com
↑  חדשות - בעולם nrg - ...סין: 4.8 מיליון ללא בית בעקבות רעידת, באתר nrg
↑  AP, סין: רוב ערי סצ'ואן ייבנו מחדש בתוך שלוש שנים, באתר ynet, 23 במאי 2008
↑  חדשות - בעולם nrg - רעידת אדמה עזה הורגשה בסין, באתר nrg
↑  סין: רק 5% מנזקי הרעש מבוטחים, באתר ynet, 18 במאי 2008
↑  סוכנויות הידיעות, סין: מספר ההרוגים ברעש עלה ל-20 אלף, באתר ynet, 14 במאי 2008
↑  סוכנויות הידיעות, 9 ימים אחרי הרעש בסין: לכודה חולצה בחיים, באתר ynet, 21 במאי 2008
↑  סין: 3 ימי אבל לזכר הנספים ברעש האדמה, באתר וואלה, 18 במאי 2008
↑  ספורט - חדשות אולימפיאדה nrg - ...סין: האדמה רעדה אחרי, באתר nrg
↑  Kerr,R. Stone, R., (2009). A Human Trigger for the Great Quake of Sichuan?. Science, 323 p. 322
↑    זהר אליה, אחרי תשע שנים: חושפת את הסוד הגדול שמאחורי הצלקת הקטנה, באתר "ידיעות אחרונות", 27 ביולי 2017
| --- | --- |
בקרת זהויות :  NLI: 987007538371905171  LCCN: sh2009001570  NDL: 01169367
רונן פלוט

רונן פּלוט (נולד ב-27 בינואר 1955) הוא ראש עיריית נוף הגליל (נצרת עילית לשעבר) החל מיוני 2016 וסגן יו"ר הנהלת יד ושם. בעבר כיהן כראש מועצת מגדל תפן, כמנכ"ל המשרד לקליטת עלייה, כמנכ"ל משרד ההסברה והתפוצות, וכמנכ"ל הכנסת.
ביוגרפיה

רונן פלוט נולד בשנת 1955 בעיר בלץ במולדובה (שבפועל הייתה בזמנו חלק מברית המועצות), בוגר מכללה לחינוך מוזיקלי בבלץ. ב-1974 עלה לישראל. שירת שירות סדיר בחיל התותחנים ונפצע במלחמת לבנון הראשונה במסגרת שירות מילואים.
שימש מזכיר תנועת הנוער העובד והלומד, מזכיר מועצת הפועלים במרחב העמקים, ויו"ר האיגוד המקצועי של מפעלי המתכת בצפון. היה חבר במפלגת העבודה והוצב במקום ה-46 ברשימתה בבחירות לכנסת הארבע עשרה ב-1996.
פלוט עבד בתור ראש פרויקט בתעשייה של מפעל "ישקר", שבתפן, ובהמשך כיהן כראש המועצה המקומית התעשייתית מגדל תפן, עד 10 ביולי 2001. פלוט עבר למפלגת "ישראל בעלייה", ובאוקטובר 2001 מונה למנכ"ל המשרד לקליטת עלייה תחת סגן השר יולי אדלשטיין. לאחר מיזוג "ישראל בעלייה" עם "הליכוד" כיהן כיו"ר סניף "הליכוד" בנצרת עילית. הוא התמודד מטעם המפלגה על ראשות העיר בבחירות ב-2003 וב-2008. כיהן כחבר מועצת העיר, סגן וממלא מקום ראש העיר, ויו"ר החברה הכלכלית לפיתוח נצרת עילית.
ב-2009 מונה למנכ"ל משרד ההסברה והתפוצות תחת השר אדלשטיין. במאי 2013, לאחר שאדלשטיין מונה ליושב ראש הכנסת, מונה פלוט למנכ"ל הכנסת. במאי 2016 הודיע על התמודדותו לראשות עיריית נצרת עילית ויצא עקב כך לחופשה מתפקידו כמנכ"ל הכנסת. ב-7 ביוני 2016 נבחר לראשות העיר נצרת עילית. כראש העיר הוביל מהלך לשינוי שם העיר מ"נצרת עילית" ל"נוף הגליל".
בדצמבר 2020 נבחר לכהן כיושב ראש הזמני של יד ושם, ולאחר כניסתו של דני דיין לתפקיד היושב ראש הקבוע, מונה לסגנו.
היה נשוי לשלומית, שנפטרה בשנת 2008, והוא אב לשניים.
הערות שוליים

↑  רשימת המועמדים לכנסת הארבע עשרה, י"פ 4408 מ-9 במאי 1996
↑   צבי זרחיה, רונן פלוט מונה כמנכ"ל הכנסת, באתר TheMarker‏, 22 באפריל 2013
↑  חזקי ברוך, מנכ"ל הכנסת החדש - רונן פלוט, באתר ערוץ 7, 22 באפריל 2013
↑  נצרת עילית: רונן פלוט נבחר לראשות העיר, באתר ‏מאקו‏, 8 ביוני 2016
↑  רונן פלוט ישמש כממלא מקום זמני של יו"ר יד ושם, באתר יד ושם, ‏23 בדצמבר 2020.
קרומוול (טנק)

| --- | --- |

 מידע כללי
 סוג:  טנק שיוט
 מדינה מייצרת:  בריטניה בריטניה
 יצרן:  Nuffield Mechanisation and Aero 
 משתמשים עיקריים:  הצבא הבריטי 
 שנת ייצור:  1943
 תקופת השימוש:  1944–1955 (כ־11 שנים) 
 דגם קודם:  קנטאור
 דגם עוקב:  A30 צ'אלנג'ר
 מערכה מרכזית:  מלחמת העולם השנייה
 יחידות שיוצרו:  4,016 
 מידע טכני
 אורך:  6.42 מטר עם תותח קדימה
 רוחב:  3.1 מטר
 גובה:  2.49 מטרים
 משקל:  27.5 טון
 מהירות:  60 קמ"ש על כביש
 טווח פעולה:  264 ק"מ
 מנוע:  בנזין 600 כ"ס
 שריון:  76-8 מילימטר
 צוות:  5
 מערכות נשק
 חימוש עיקרי:  תותח 57 מ"מ (6 ליטראות)
 חימוש משני:  שני מקלעי בזה 7.62 מ"מ
 
A27M קרומוול הוא שמו של טנק שיוט בריטי ממלחמת העולם השנייה. הטנק נקרא על שמו של אוליבר קרומוול.
רקע

טנקי השיוט היו סוג מיוחד של טנקים, שהיה קיים רק בצבא הבריטי. תורת לחימה בריטית המשיכה להתייחס אל חיל השריון כחיל מסייע לחיל הרגלים, וראתה  שני סוגי טנקים בסיסיים - טנק חי"ר וטנק שיוט. הראשון נועד לסייע ישירות לחי"ר בהבקעת קווי האויב והיה משוריין היטב ואיטי. השני נועד לנצל הצלחה, לפשוט לשטח האויב ולהשמיד בקרב את השריון של היריב. טנקי השיוט אם כן, מילאו למעשה את תפקידי הפרשים הרכובים על סוסים.
תפקידים אלה הכתיבו את נתוני הטנק: מהירות גבוהה שהושגה על חשבון המיגון והחימוש. לאורך שנות השלושים, טנקי השיוט היו חמושים בתותח קטן (בדרך כלל בן 40 מילימטר, מסוג 2 ליטראות) ובעלי שריון דק.
הטנק

טנק הקרומוול הוא דוגמה לטנק שקל לגלות את יתרונותיו וחסרונותיו על פי מראהו. הצללית הנמוכה, רק 2.5 מטרים, הייתה יתרון, במיוחד בהשוואה לטנקי השרמן הגבוהים. הצורה המרובעת וחסרת הדמיון הייתה חיסרון רציני. שלוש שנים אחרי הופעת ה-T-34, הבריטים עדיין לא השכילו לנצל את יתרונות השריון המשופע, עקרון בו בעזרת התקנת שריון הטנק בשיפוע הושגו שתי מטרות: הראשונה הייתה הגדלת עובי שריון הטנק בזווית האפקית, והשנייה הייתה הגדלת עובי השריון ללא עלייה במשקל. באופן כללי מיגון הטנק עדיין היה נחות יחסית למקביליו בעולם, אך משופר יחסית לקודמיו הבריטיים.
השילוב של ניידות ותותח סביר הפך את הקרומוול לטנק הבריטי הראשון במלחמה שהיה חביב על צוותיו ונחשב כשימושי בשדה הקרב.
מלחמת העולם השנייה

עם פרוץ הקרבות של מלחמת העולם השנייה, הופתעו הבריטים לרעה מביצועי טנקי השיוט שלהם. טנקי שיוט דוגמת A-9 ‏ A-10 והקרוסיידר היו, אמנם, מהירים יחסית לזמנם, אך לא יכלו לבצע את תפקידם בהצלחה. הסיבה העיקרית לכך הייתה נחיתות החימוש והמיגון שהיו בלתי ניתנים לגישור בעזרת המהירות העדיפה של השריון הבריטי. הפגזים הבריטים, אמנם, חדרו את שריון הטנקים הקלים של הוורמאכט, אך היו חסרי תועלת של ממש נגד פאנצר סימן 3 ופאנצר סימן 4. כמו כן המיגון הדל לא איפשר לנצל הצלחה ושיעורי האבדות מנשק נ"ט היו מרקיעי שחקים. בקרבות המערכה במדבר המערבי אבדו לבריטים יותר מ 60% מהטנקים שלהם, שרובם היו מדגמי השיוט.
הבריטים לא ראו בכישלון טנקי השיוט שלהם סימן לכך שרעיון טנק השיוט שגוי, אלא הגיעו למסקנה שיש לשדרג את החימוש והמיגון של טנק השיוט. ב-1943 החל ייצורו של הקרומוול, הטנק שבו יישמו הבריטים את מסקנתם זו.
בגרסאות מאוחרות הטנק היה טוב יותר. בתחום החימוש היה שיפור, כאשר תותח 57 מ"מ (6 ליטראות) החליף את ה-40 מ"מ שהונהג בטנקי שיוט עד אז. תותח ה-57 מ"מ אומנם היה קטן יחסית, אך מהירות הלוע שלו הייתה גבוהה למדי והוא היה מסוגל לחדור את שריונם של רוב הטנקים הגרמניים (פרט לפנתר והטיגר). בדגמים מאוחרים הוחלף התותח ל-75 מ"מ, מה שנתן לטנק כח אש סביר.
גרסה משופרת של הקרומוול, חמושה בתותח 76.2 מילימטר מהיר לוע יוצרה תחת השם צ'אלנג'ר. גרסה זו הייתה קטלנית בהרבה לשריון אויב, אך בעלת מיגון מופחת וקשה לתמרון. בנוסף לאחר המלחמה הוחלפו חלק מהתותחים לתותחי 84 מ"מ מצוינים, וטנקים שעברו הסבה זאת נקראו "צ'ריוטיר".
לאחר מלחמת העולם השנייה

הקרומוול המשיך בשרות הבריטי עד 1955. בנוסף שירתו טנקי קרומוול, צ'ריוטיר וצ'אלנג'ר במספרים קטנים בצבאות ברחבי העולם כולל: ירדן, פורטוגל, ערב הסעודית, קובה, אוסטריה, פינלנד ועוד.
צה"ל במלחמת העצמאות

לקראת סיום המנדט הבריטי ובמשך כחודש וחצי לאחריו נהגו הבריטים לחסל את מחסני הציוד שלהם למובלעת באזור חיפה. חלק מהציוד נמכר כציוד משומש אף על פי שהיה במצב חדש בעסקי ממכר לא כשרים על ידי אלה שניצלו את המצב להתעשרות קלה. מה שסירבו למכור בדרך כלל היו נשק וציוד צבאי. אותו ציוד ונשק תקין הוכנו לפינוי בים.
באותם ימים פנה יצחק שדה לאנשי יחידת הרכש של ההגנה בקשה לנסות ולהשיג טנקים. הבעיה העיקרית שעמדה בפני אותם אנשים הייתה המחסור במקומות הסתרה מתאימים וסודיים.
באחד הימים נערכה פגישה של אנשי הרכש עם שלושה חיילי שריון בריטים בקפה "פיקדילי" שבחיפה. בפגישה סוכם לשלם עבור הברחת שלושה טנקי קרומוול 3000 לא"י עבור כל טנק. הטנקים היו אמורים להיות מועברים מבסיס רמת דוד למחסנים בחיפה. התוכנית התבססה על הצבת שלושת הטנקים בסוף הטור והפנייתם בדרך לכיוון יקנעם ומשם דרך ואדי מילק לתל אביב. יום לפני ביצוע התוכנית ניסו אנשי האצ"ל לשדוד משוריין בריטי. כתוצאה מניסיון הנפל הפעיל הצבא הבריטי סיורים ניידים ומשמרות נייחים בדרכים שלא אפשרו לבצע את התוכנית המקורית והטנקים הועברו לאחסנה ליד שדה התעופה חיפה. הוחלט לנצל את ליל עזיבת הבריטים לגנבתם מהמחסן, הוא ליל 29–30 ביוני 1948.
ביציאה משדה התעופה ירד אחד מהשלושה לשולי הכביש, התחפר וידית ההילוכים נשברה. אש שנפתחה עליהם מהבסיס הביאה להחלטה לנטשו. לפנות בוקר ה-30 ביוני הגיעו שני הטנקים לאחר נסיעה לילית על השרשראות לגני התערוכה בצפון תל אביב. משם הוסעו כעבור שעתיים על גבי נושא טנקים לשכונת בורוכוב לחצרו של איש הגנה ותיק בה הוסתרו בתוך פרדס.
שני טנקים אלה היוו את הגרעין להקמת חיל השריון. ב-18 ביולי 1948 נערכה התקפה על משטרת לטרון. 2 טנקים הובאו כתגבורת להתקפה. פגז ראשון שניסו לירות נתקע בקנה הטנק הראשון. הטנק הסתובב וחזר. בראות הצוות של הטנק השני שהראשון חוזר, למרות שלא ירו אף ירייה סבבו אף הם ונסוגו. התקפת המחץ, שהחלה בהפגזה ארטילרית מוצלחת, נכשלה. ללכסיקון נכנסה אמרה חדשה: "תנועה מעגלית" שפרושה נסיגה בטרם קרב.
יחד עם טנק השרמן הבודד ועשרת טנקי הוצ'קיס היוו את גדוד השריון הראשון שכבש את שדה תעופה לוד, תקף ונכשל בפעולת כיבוש עיראק אל מנשיה והשתתף בצורה מוצלחת ביותר בכיבוש עוג'ה אל חפיר היא ניצנה במסגרת מבצע חורב.
הטנק מופיע על סמל חיל השריון המוצמד לכומתות חייליו.
ראו גם

פאנצר
M4 שרמן
הערות שוליים

↑  ראו ספרו של פנחס וזה המשימה רכש, ע' 139.
| רק"מ של חבר העמים הבריטי מימי מלחמת העולם השנייה |
| --- | --- | --- |
| טנקים קלים | ויקרס סימן 3-2 • ויקרס סימן 5-4  • ויקרס סימן 6  • טטררך |  |
| טנקי שיוט | סימן 1 • סימן 2 • סימן 3 • סימן 4 • קובננטר • קרוסיידר • קאבליר • קנטאור • קרומוול • צ'לנג'ר • קומט • ראם (קנדה) • גריזלי (קנדה) • סנטינל AC1 (אוסטרליה) •  שרמן פיירפליי |  |
| טנקי חי"ר | מטילדה סימן 1 • מטילדה סימן 2 • ולנטיין • צ'רצ'יל |  |
| משחיתי טנקים | ארצ'ר • אכילס |  |
| תומתי"ם | בישופ • סקסטון (קנדה) |  |
| נגמשי"ם | זחלילית אוניברסלית • נגמ"ש לויד • נגמ"ש קנגורו (קנדה) |  |
| כלי רכב משוריינים |  שריונית AEC • שריונית ביוורטה • שריונית קובנטרי • שריונית דיימלר • שריונית גאי • שריונית האמבר • שריונית לנצ'סטר • שריונית מוריס CS9 • שריונית רולס-רויס • שריונית רובר (אוסטרליה) • שריונית מרמון הרינגטון (דרום אפריקה) • שריונית פוקס (קנדה) |  |
| רכבי סיור משוריינים | שריונית סיור דיימלר דינגו • שריונית סיור האמבר • שריונית סיור מוריס • שריונית סיור דינגו (אוסטרליה) • שריונית סיור איירונסייד • שריונית סיור אוטר (קנדה) • שריונית סיור S1 (אוסטרליה) |  |
| משאיות משוריינות | ביסון • ארמדילו • בדפורד • C15TA (קנדה) • ‏AEC |  |
| רק"ם נסיוני | הארי הופקינס • אלקטו • אוונג'ר • צנטוריון • בלאק פרינס • טוג • אקסלסיור • ואליאנט • טורטויס • סקופילד (ניו זילנד) • שריונית רינו (אוסטרליה) |  |
| --- | --- |
בקרת זהויות :  NLI: 987007533415605171  LCCN: sh85034231  NKC: ph867131
רודימנטאל

| --- | --- |

 מקום הקמה:  האקני 
 תקופת הפעילות:  מ-2010 
 סוגה:  דראם אנד בייס 
 חברת תקליטים:  אסיילום רקורדס, בלאק באטר רקורדס, אטלנטיק רקורדס 
 שיתופי פעולה בולטים:  אד שירן, אלה אייר, בקי היל, אן-מארי, סינאהד הרנט, אמילי סאנדיי, אלכס קלייר, ג'ון ניומן, אנג'ל הייז, ויל הארט‏, MNEK, ג'יימס ארתור, ג'ס גלין, מאקלמור, דן קפלן
 rudimental.co.uk
 חברים
 פירס אגט עמיר אמור קסי דריידן ליאון רולה
 
רודימנטאל (באנגלית: Rudimental) היא להקת דראם נ' בייס בריטית.
קריירה

ב-29 באפריל 2013, הוציאו את אלבום המוזיקה הראשון שלהם, Home.
ב-2 באוקטובר 2015, הוציאו את אלבום המוזיקה השני שלהם, We the Generation.
ב-25 בינואר 2019, הוציאו את אלבום המוזיקה השלישי שלהם, Toast to Our Differences.
ב-9 באוגוסט 2019, הוציאו את המיני-אלבום הראשון שלהם, Distinction.
דיסקוגרפיה > אלבומי אולפן

2013: Home
2015: We the Generation
2019: Toast to Our Differences
2021: Ground Control
דיסקוגרפיה > מיני-אלבומים

2019: Distinction
הופעות > סיבובי הופעות

2012–2014: Home Tour
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2024 | פרסי המוזיקה הבריטית | שיר השנה | "Dancing Is Healing" (עם שרלוט פלאנק ווייב כימסטרי) | מועמדות |
הערות שוליים

↑  Rudimental - Home, Discogs (באנגלית)
↑  Release group “We the Generation” by Rudimental - MusicBrainz, musicbrainz.org
↑  Toast to Our Differences by Rudimental, Genius (באנגלית)
↑  Distinction EP by Rudimental, Genius (באנגלית)
↑  BRITs 2024 Nominees revealed!, BRIT Awards (באנגלית)
| --- | --- |
בקרת זהויות :  ISNI: 0000 0004 6957 2859  LCCN: n2014055508  MusicBrainz: b09ced80-aa65-43c1-9aa7-58b1e982eada  NKC: osa2015883203  VIAF: 304849427   WorldCat (עם VIAF): 304849427 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
נבחרת מלזיה בכדורגל

נבחרת מלזיה בכדורגל, הידועה בכינוי "סאנג הרימאו", היא נבחרת הכדורגל הלאומית של מלזיה.
הדירוג הנוכחי של נבחרת מלזיה ברשימת הדירוג של פיפ"א, הוא המקום ה-132 בעולם, נכון ל-19 בספטמבר 2024; הניקוד הוא 1,117.64 – עלייה של 2 נקודות לעומת ניקוד קודם. דירוג השיא 75 נמדד לראשונה באוגוסט 1993, והדירוג הנמוך ביותר 178 נמדד לראשונה במרץ 2018.
הנבחרת מעולם לא העפילה לגביע העולם בכדורגל. למרות שהעפילה לאולימפיאדת 1980 שנערכה במוסקבה, היא לא השתתפה בעקבות חרם מדינות בראשות ארצות הברית בגלל הפלישה הסובייטית לאפגניסטן.
לפני כן השתתפה הנבחרת באולימפיאדת 1972 בגרמניה שם הפסידה לנבחרות מערב גרמניה ומרוקו אך ניצחה את נבחרת ארצות הברית בתוצאה 0-3, ניצחון שלא הספיק לה לעבור את שלב הבתים. הכדורגל המלינזי היה בשיאו בשנות ה-70 ותחילת שנות ה-80 ונבחרות מלזיה וקוריאה הדרומית היו הנבחרות הטובות ביותר במזרח אסיה ונחשבו למעצמות כדורגל של ממש ברמה האסיאתית. בעוד נבחרת קוריאה הדרומית שמרה על רמתה ואף השתפרה עם הזמן ברמה הבינלאומית, נבחרת מלזיה החלה להיחלש עם השנים והעניין הציבורי בנבחרת המלינזית ירד.
כל גביעי העולם

1930 עד 1970 - לא נכנסה
1974 עד 2026 - לא העפילה
כל גביעי אסיה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
הונג קונג (1876–1959) 1956: לא העפילה
קוריאה הדרומית 1960: לא העפילה
ישראל 1964: לא העפילה
איראן (1964–1979) 1968: לא העפילה
תאילנד 1972: לא העפילה
| איראן (1964–1979) 1976 | סיבוב ראשון | 2 | 0 | 1 | 1 | 1 | 3 |
| כווית 1980 | סיבוב ראשון | 4 | 1 | 2 | 1 | 5 | 5 |
סינגפור 1984: לא העפילה
קטר (מדינה) 1988: לא העפילה
יפן 1992: לא העפילה
איחוד האמירויות הערביות 1996: לא העפילה
לבנון 2000: לא העפילה
הרפובליקה העממית של סין 2004: לא העפילה
| אינדונזיה מלזיה תאילנד וייטנאם 2007 | סיבוב ראשון | 3 | 0 | 0 | 3 | 1 | 12 |
קטר (מדינה) 2011: לא העפילה
אוסטרליה 2015: לא העפילה
איחוד האמירויות הערביות 2019: לא העפילה
| קטר (מדינה) 2023 | סיבוב ראשון | 3 | 0 | 1 | 2 | 3 | 8 |
ערב הסעודית 2027: 
| סה"כ | 4/18 | 12 | 1 | 4 | 7 | 10 | 28 |
משחקי תיקו כוללים גם משחקים שהוכרעו בבעיטות הכרעה
שטוקהולם (ספר)

| --- | --- |

כריכת הספר "שטוקהולם"
 מידע כללי
 מאת:  נעה ידלין
 שפת המקור:  עברית
 סוגה:  פרוזה
 הוצאה
 הוצאה:  כנרת זמורה-ביתן דביר
 תאריך הוצאה:  2016
 מספר עמודים:  416
שטוקהולם הוא ספרה הרביעי של הסופרת הישראלית וכלת פרס ספיר, נעה ידלין. הרומן יצא לאור בהוצאת כנרת זמורה-ביתן דביר בשנת 2016 וזכה לשבחים רבים בביקורות. הספר עובד ב-2018 לסדרת טלוויזיה על פי תסריט שנכתב על ידי הסופרת ובבימוי דני סירקין. הספר היה בין המועמדים הסופיים לקבלת פרס ספיר 2017.
תקציר העלילה

הספר עוקב אחר קורותיהם של חמישה גיבורים במשך שמונה ימים. גיבורי הספר היזם יהודה, הפרופסורים לכלכלה אבישי ועמוס, רופאת הילדים בפנסיה נילי וזוהרה, כותבת ספרי זיכרונות, הם חמישה חברים ותיקים מהמעמד הבורגני, בעלי מקצועות חופשיים, משכילים, אמידים, מכובדים, לכאורה נורמליים, הנושקים לגיל 70. ואז שמונה ימים לפני ההכרזה על פרס נובל, שבו יש לאבישי סיכוי כלשהו לזכות זוהרה מוצאת אותו מת במיטתו, ככל הנראה באופן פתאומי מדום לב. החבורה הוותיקה מתכנסת ומחליטה להסתיר את עובדת המוות מוועדת הפרס כדי שלא תתבטל המועמדות שלו לפרס נובל הניתן בשטוקהולם.
ויהודה אמר, מעודָד, תחשבו על זה שנייה, יש שתי אופציות: או שהוא מת אתמול ונקבר היום סתם פרופסור לכלכלה, נחמד ורווק, וזוהרה אמרה, נחמד וגרוש, ויהודה אמר, זוהרה, אם לא אכפת לך להתרכז שנייה אחת בעיקר, והתחרט מיד, ואמר, פרופסור לכלכלה, נחמד וגרוש שהיו לו כמה חברים שחיבבו אותו וגם הם ימותו תיכף, או שהוא מת בעוד שבעה ימים חתן פרס נובל לכלכלה, בנאדם שייחרת בנצח, ייזכר לעד, שכל מפעל החיים שלו לא היה לשווא, שיזכה לכבוד הענק ביותר שקיים באנושות, ואני כבר לא מדבר על המיליון דולר או קרונות או כמה שזה.
הספר מחולק לפרקים שכל אחד מהם מסופר מנקודת מבט של דמות אחרת מתוך הרביעייה קושרת הקשר, בוחן את השתלשלות העניינים מנקודת מבטה וחושף את מערכת היחסים של הדמות הזו עם המת.